**MUNICIPIUL TÎRGU-MUREŞ**

SERVICIUL PUBLIC DE UTILITĂȚI MUNICIPALE

ROMÂNIA – 540026 Tîrgu-Mureş, Piaţa Victoriei nr. 3

**Tel/fax: 00-40-265-250.337e-mail: cetatems@yahoo.comwww.tirgumures.ro**

**CONTRACT**

Nr. \_\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_\_

**I. PĂRŢILE CONTRACTANTE**

                **Municipiul Târgu Mureş**, cu sediul în Târgu Mureş, P-ţa Victoriei nr. 3, având codul fiscal 4322823 şi cont nr. RO02TREZ47621330208, deschis la Trezoreria Târgu Mureş, reprezentată în temeiul art. 62 din Legea nr. 215/2001, republicată, a administrației publice locale de  domnul primar Soós Zoltán, numit în continuare proprietar, pe de o parte

                și

                **S.C.  (A.F./P.F.) \_\_\_\_\_\_\_\_\_\_\_\_\_\_\_\_\_\_\_\_.**,   cu sediul în  localitatea \_\_\_\_\_\_\_\_\_\_\_\_\_\_  str. \_\_\_\_\_\_\_\_\_\_\_\_\_\_\_\_\_ nr.\_\_\_\_\_\_\_\_\_\_\_, ap\_\_\_, jud. \_\_\_\_\_\_\_\_\_\_\_\_,   înregistrată la ORC \_\_\_\_\_\_\_\_,  sub nr.\_\_\_\_\_\_\_\_\_\_\_\_\_\_\_\_\_\_\_\_\_\_,  cod fiscal  nr.\_\_\_\_\_\_\_\_\_\_\_\_\_\_\_, reprezentată  prin  \_\_\_\_\_\_\_\_\_\_\_\_\_\_\_\_\_\_ –  reprezentant legal,   având calitatea de beneficiar, pe de altă parte.

                **II. OBIECTUL CONTRACTULUI**

**Art.1**Obiectul contractului constă în folosirea locației în suprafață de \_\_\_\_\_\_\_\_\_\_mp, situată pe domeniu public-Platoul Corneșrti pentru  activitati comerciale.

**III. TERMENUL CONTRACTULUI**

                **Art.2**  Prezentul contract se încheie pe o perioadă de 2 ani de la data semnării contractului. Condițiile din caietul de sarcini fac parte integrantă din contract.

**IV. PLATA CHIRIEI ȘI A UTILITĂȚILOR**

**Art.3**Pentru utilizarea suprafetei de teren - domeniu public, in vederea desfăşurării de activităţi  comerciale beneficiarul va plăti proprietarului, lunar,  chiria conform ofertei depuse, pentru suprafața de \_\_\_\_\_\_\_\_\_ mp, respectiv \_\_\_\_\_lei/mp/lună.

**Art.4** Plata datorată  conform Art.3 se va face lunar până în data de 10 ale lunii următoare,  pentru fiecare punct de activitate economică, începând cu data predării locației prin proces verbal. Nu se acceptă plăți eșalonate.

            **Art.5**Neplata chiriei, sau în caz, a utilităților, aferente prezentului contract, prevăzută la Art.3  și Art.7, atrage după sine calcularea și perceperea penalităţilor de întârziere, prevăzute de legislația în vigoare, în cuantumul legal.

            **Art.6** Neplata chiriei sau a utilităților, inclusiv a majorărilor de întârziere aferente, timp de două trimestre consecutiv sau două trimestre considerate restante în cursul unui an calendaristic, duce la rezilierea contractului prin denuntare unilaterală de către proprietar şi eliberarea amplasamentului, fără punere în întârziere.

 **Art.7** Plata utilităților se va face conform contractelor individuale încheiate cu furnizorii de utilități, sau potrivit consumului efectuat, facturat de către autoritatea contractantă

**V. OBLIGATIILE PROPRIETARULUI**

                **Art.8**Proprietarul se obligă:

1. Să pună la dispoziția chiriașului terenul liber de orice sarcini în baza Pocesului verbal de predare primire.
2. Să inspecteze bunul închiriat, să verifice stadiul de realizare a investiției, verificând respectarea obligațiilor asumate de chiriaș.
3. Să solicite chiriașului, Procesul verbal de finalizare a investiției.
4. Să confere chiriașului dreptul de folosință asupra locației (terenului).
5. Să nu îl tulbure pe chiriaș în exercitiul drepturilor rezultate din Contractul de închiriere.
6. Să asigure accesul pentru efectuarea lucrărilor de racordare la utilități.
7. În caz de nerespectare a clauzelor stabilite de către operatorul  economic, proprietarul îşi rezervă dreptul de a face toate demersurile legale inclusiv cu alte instituții abilitate,  pentru reglementarea situaţiilor de orice natură.

        **Art. 9.**Proprietarul predă locația pe care operatorul economic se va amplasa  cu respectarea prevederilor legale în domeniu, în baza unui proces–verbal de predare–primire, în termen de maxim 30 de zile de la data constituirii garanției contractului.

**VI. OBLIGATIILE BENEFICIARULUI**

**Art.10**Beneficiarul se obligă :

1. Să nu folosească pentru alte construcţii şi anexele aferente acesteia decât suprafaţa stabilită de către proprietar,  pentru care plătește taxele aferente.
2. Să folosească locația închiriată numai pentru amplasarea construcţiei provizorii, tip chioșc, tonetă sau rulotă pentru vânzarea de produse, pentru care s-a licitat conform caietului de sarcini, în condițiile impuse prin Avize și Autorizații.
3. Să constituie garanția contractului în cuantumul a 2(două) chirii, aferente contractului, în maxim 30 (treizeci) zile de la data semnării contractului de închiriere, sub sancțiunea rezilierii unilaterale a Contractului de închiriere. Din garanția contractului, proprietarul poate preleva penalitățile și alte sume datorate de chiriaş.
4. Să amplaseze construcția provizorie, tip chioșc, tonetă sau rulotă în termen de maxim 90 (nouăzeci) zile, de la data semnării contractului de închiriere, sub sancțiunea rezilierii unilaterale a Contractului de închiriere, pierderea garanției și predarea terenului, liber de sarcini.
5. Amplasarea în teren să se facă în așa fel astfel încat, să se asigure circulația liberă în zona și făra să afecteze în niciun fel suprafețele de teren din afara celei alocate.
6. Să întocmească Procesul verbal de finalizare a investiției, prin grija Administrației Domeniului Public.
7. Să solicite și să obțină Avizul/Autorizația de funcționare.
8. Să asigure exploatarea și funcționarea, în regim de continuitate. În caz de nefuncționare pe o perioada mai mare de 90 (nouăzeci) zile, locația se consideră abandonată și duce la rezilierea unilaterală a Contractului de închiriere și la eliberarea locației pe cale administrativă.
9. Să nu schimbe domeniul de activitate aprobat.
10. Să notifice, în scris, proprietarul ori de câte ori există cauze de natură să conducă la imposibilitatea realizarii activității, în vederea luării măsurilor ce se impun pentru asigurarea continuității activității
11. Să nu subînchirieze locația adjudecată și să nu închirieze construcţia provizorie, tip chioșc, tonetă sau rulotă amplasată pe acea locație
12. Să nu exploateze prin sau împreună cu terți, construcţia provizorie, tip chioșc, tonetă sau rulotă amplasată pe locația închiriată.
13. Să nu înstrăineze, ipotecheze sau să greveze cu sarcini construcţia provizorie, tip chioșc, tonetă sau rulotă amplasată pe locația închiriată.
14. Să plătească, pe toata durata închirierii, chiria, conform contractului de închiriere, impozitele și taxele datorate bugetului local, precum și celelalte utilități, ele neintrând în prețul chiriei.
15. Chiriasul are obligația de a obține toate avizele si acordurile necesare amplasării construcției provizorii, tip chioșc tonetă sau rulotă și desfășurării activității, pe cheltuială proprie.
16. Să restituie terenul proprietarului, la încetarea Contractului de închiriere din orice cauză, în deplină proprietate, liber de sarcini, în baza unui Proces verbal de predare-primire.
17. Răspunde de  întreţinerea şi curăţarea  amplasamentului  şi a zonei adiacente, precum si  amplasarea unui tomberon pentru reziduuri și să încheie contracte cu operatorul de salubritate.
18. Chiriașul își asumă, în totalitate, responsabilitățile de mediu pe toată durata contractului de închiriere.
19. Să se racordeze  pe cheltuiala proprie la rețeaua de energie electrică și apă-canal, cu aducerea la stadiu iniţial a suprafeţelor de teren înierbate, alei pavate sau asfaltate a bordurilor, gardurilor şi a conductelor de apă îngropate, respectiv cabluri electrice  care sunt pe traseul reţelelor.
20. Să încheie contracte de prestări de servicii cu furnizorii de utilități (electricitate, apă-canal), precum și cu compania de salubrizare.
21. Să execute la timp şi în bune condiţii lucrări de întreţinere datorate, cu respectarea reglementărilor legale în vigoare.
22. Să respecte normele de tehnica securităţii muncii şi PSI va avea în dotare un stingător cu praf şi CO2 pentru prevenirea incendiilor.
23. Să respecte normele de comportare  şi bună vecinătate.
24. Să respecte programul de funcționare și aprovizionare.

Pentru că locațiile fac parte din fondul forestier operatorul economic nu va afecta în nici un fel arborii sau  vegetația prin amplasarea construcțiilor. Acest lucru se va face prin afectarea solului doar în colțurile construcției, pe suporți cât mai mici și strict fără altfel de amenajări, suprafața afectată proiectată la sol să nu fie mai mare de 15 mp.

**VII. SUBÎNCHIRIEREA ȘI CESIUNEA**

**Art.11**Subînchirierea în tot sau în parte a bunului sau cesiunea contractului, unui terț este interzisă.

### VIII. FORTA MAJORA

 **Art.12**. Forţa majoră exonerează părţile de răspunderi în ceea ce priveşte îndeplinirea totală sau parţială a obligaţiilor ce le revin, cu menţiunea că prin forţă majoră se înţelege orice eveniment independent de voinţa părţilor, imprevizibil, inevitabil şi de neînlăturat, care împiedică în mod obiectiv şi fără nici o culpă părţile să-şi execute integral sau parţial obligaţiile.

 **Art.13**. Apariţia şi încetarea cazului de forţă majoră se va comunica celeilalte părţi în termen de 5 zile prin telex, fax, telefon, urmat de o scrisoare recomandată, cu menţiunea constatării evenimentelor de acest gen de către organele competente după caz , în prezenţa părţilor.

 **Art.14**. În caz de forţă majoră, comunicată şi constatată în condiţiile de mai sus, executarea obligaţiilor părţilor se decalează în consecinţă, cu perioada corespunzătoare acesteia, cu menţiunea că nici una din părţi nu va pretinde penalităţi sau despăgubiri, pentru întîrzieri în executarea contractului. Partea care nu a îndeplinit obligaţia comunicării, va suporta irevocabil consecinţele cazului de forţă majoră cât şi îndeplinirea tuturor celorlalte obligaţii.

**IX. ÎNCETAREA CONTRACTULUI**

**Art. 15**Prezentul contract  încetează  în următoarele situaţii:

1). Ajungerea la termenul pentru care a fost încheiat;

  2). Denunţarea unilaterală a contractului din partea proprietarului;

3). Iniţierea unor planuri de sistematizare şi amenajare a Platoului Corneşti, din partea proprietarului;

4). Nerespectarea de către beneficiar a unuia dintre articolele care fac parte integrantă din prezenta convenţie.

**X. LITIGII**

**Art.16.** (1) Pentru neexecutarea sau executarea necorespunzătoare a obligațiilor contractuale părțile datorează daune interese în condițiile legii.

(2) Litigiile de orice fel decurgând din executarea prezentului contract se vor soluţiona pe cale amiabilă, în caz contrar intrând în competenţa instanţelor judecătoreşti.

**XI. DISPOZIȚII FINALE**

**Art. 17**. Modificarea unilaterală a clauzelor prezentului contract este interzisă. Orice modificare a clauzelor prezentului contract se va face de comun acord, ocazie cu care se vor încheia acte adiţionale ce vor face parte integrantă din prezentul contract. Anexele tehnice întocmite şi acceptate fac parte integrantă din prezentul  contract.

**Art. 18.** Documentația aferentă procedurii de licitație, face parte integrantă din prezentul proiect de contract.

**Art.18.** Prezentul contract  constituie titlu executoriu pentru încasarea plăților și a penalizărilor de întârziere la plată precum şi pentru evacuare, când nu s-au achitat taxele timp de 60 de zile calendaristice sau a expirat valabilitatea contractului.

Prezentul contract s-a încheiat azi, \_\_\_\_\_\_\_\_\_\_\_\_\_ în cinci exemplare.

**Proprietar                                                                    Beneficiar**

**Municipiul Târgu Mureș \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **PRIMAR, Reprezentant legal**

 Soós Zsoltán \_\_\_\_\_\_\_\_\_\_\_\_\_\_\_\_\_

 **DIRECTOR ECONOMIC,**

 Ana Năznean

 **DIRECTOR S.P.U.M.,**

 Adrian Ștefan Coroian

 **DIRECTOR A.D.P.,**

 Florian Moldovan

 **VIZĂ JURIDICĂ,**